भारतीय प्रधानमन्त्री नरेन्द्र मोदिको नेपाल भ्रमणको सन्दर्भमा राष्ट्रिय महत्वका कैयौँ प्रश्नहरू उठेका छन् । प्रधानमन्त्री मोदिको नेपाल भ्रमणको पूर्व बेलामा भारतले पठाएको विद्युत व्यापार सम्झौताको प्रस्तावले भारतको नयाँ सरकारको नीति पनि भारतीय शासक वर्गहरूले पहिलेदेखि अपनाउँदै आएको नेपाल प्रतिको विस्तारवादी नीतिको नै निरन्तरता हो भन्ने कुरा छलङ्ग भएको छ ।
